stanford-oval/wikipedia huggingface dataset:
עונת 2019/2020 בליגת העל הרוסית בכדורגל
טבלת הליגה

| # | קבוצה | מש' | נ' | ש' | ה' | ש"ח | ש"ז | נק' | הערות |
| --- | --- | --- | --- | --- | --- | --- | --- | --- | --- |
| 1 | זניט | 30 | 22 | 6 | 2 | 18 | 65 | 72 | אלופה. מעפילה לשלב הבתים של ליגת האלופות |
| 2 | לוקומוטיב | 30 | 16 | 9 | 5 | 29 | 41 | 57 | סגנית. מעפילה לשלב הבתים של ליגת האלופות |
| 3 | קרסנודאר | 30 | 14 | 10 | 6 | 30 | 49 | 52 | מוקדמות ליגת האלופות |
| 4 | צסק"א | 30 | 14 | 8 | 8 | 29 | 43 | 50 | שלב הבתים של הליגה האירופית |
| 5 | רוסטוב | 30 | 12 | 9 | 9 | 50 | 45 | 45 | מוקדמות הליגה האירופית |
| 6 | דינמו | 30 | 11 | 8 | 11 | 30 | 27 | 41 | מוקדמות הליגה האירופית |
| 7 | ספרטק | 30 | 11 | 6 | 13 | 33 | 35 | 39 |  |
| 8 | ארסנל | 30 | 11 | 5 | 14 | 41 | 37 | 38 |  |
| 9 | אופה | 30 | 8 | 14 | 8 | 24 | 22 | 38 |  |
| 10 | אורל | 30 | 9 | 8 | 13 | 53 | 36 | 35 |  |
| 11 | רובין קאזאן | 30 | 8 | 11 | 11 | 28 | 18 | 35 |  |
| 12 | טמבוב | 30 | 10 | 4 | 16 | 39 | 40 | 34 |  |
| 13 | סוצ'י | 30 | 8 | 9 | 13 | 39 | 40 | 33 |  |
| 14 | אחמט | 30 | 7 | 10 | 13 | 46 | 27 | 31 |  |
| 15 | קריליה סובייטוב | 30 | 8 | 7 | 15 | 40 | 33 | 31 | הדחה ישירה לליגה הלאומית |
| 16 | אורנבורג | 30 | 7 | 6 | 16 | 52 | 27 | 27 | הדחה ישירה לליגה הלאומית |
‏מקור: אתר ליגת העל הרוסית; עודכן ב-22 ביולי 2020, 21:06 שעון ישראל
מלבישות

| מותג | מועדון (ים) |
| --- | --- |
גרמניה אדידס: ארסנל, אחמט, אורנבורג, רוסטוב, אורל
ארצות הברית נייקי: זניט, ספרטק, סוצ'י
ספרד Joma: אופה
גרמניה Puma: קרסנודאר, קריליה סובייטוב
גרמניה Jako: רובין, טמבוב
ארצות הברית Under Armour: לוקומוטיב
בריטניה יומברו: צסק"א
ספרד Kelme: דינמו
פרסים חודשיים

| חודש | מאמן החודש> מאמן | מאמן החודש> מועדון | כדורגלן החודש> שחקן | כדורגלן החודש> מועדון | שער החודש> שחקן | שער החודש> מועדון | שער החודש> יריבה |
| --- | --- | --- | --- | --- | --- | --- | --- |
| יולי 2019 | רוסיה ואלרי קרפין | רוסטוב | רוסיה אלכסנדר סובולב | קריליה סובייטוב | רוסיה אלכסנדר סובולב | קריליה סובייטוב | ארסנל (1:2) |
| אוגוסט 2019 | רוסיה ואלרי קרפין | רוסטוב | אוזבקיסטן אלדור שומורודוב | רוסטוב | סרביה ג'ורג'ה דספוטוביץ' | אורנבורג | אחמט (1:1) |
| ספטמבר 2019 | בלארוס ויקטור גונצ'רנקו | צסק"א מוסקבה | פולין גז'גוז' קריכוביאק | לוקומוטיב מוסקבה | אקוודור כריסטיאן נובואה | סוצ'י | אחמט (0:2) |
| אוקטובר 2019 | רוסיה סרגיי סמאק | זניט סנקט פטרבורג | רוסיה ארטיום דזיובה | זניט סנקט פטרבורג | רוסיה יורי ז'ירקוב | זניט סנקט פטרבורג | קריליה סובייטוב (0:2) |
| נובמבר 2019 | רוסיה סרגיי פרבושין | טמבוב | רוסיה ולדימיר אבוחוב | טמבוב | קרואטיה ניקולה ולאשיץ' | צסק"א מוסקבה | קריליה סובייטוב (0:1) |
| דצמבר 2019 | רוסיה איגור צ'רבצ'נקו | ארסנל טולה | רוסיה יבגני לוצנקו | דינמו מוסקבה | רוסיה איוואן אובליאקוב | צסק"א מוסקבה | קרסנודאר (1:1) |
| מרץ 2020 | רוסיה ולדימיר פדוטוב | סוצ'י | רוסיה אלכסנדר קוקורין | סוצ'י | ברזיל מריו פרננדס | צסק"א מוסקבה | אורל (0:1) |
| יוני 2020 | רוסיה סרגיי סמאק | זניט סנקט פטרבורג | רוסיה אלכסיי מירנצ'וק | לוקומוטיב מוסקבה | רוסיה רומן רומנוב | רוסטוב | סוצ'י (1:0) |
| יולי 2020 | רוסיה סרגיי סמאק | זניט סנקט פטרבורג | קרואטיה ניקולה ולאשיץ' | צסק"א | דניל אוטקין | קרסנודאר | (1:2) |
סטטיסטיקה > מלך השערים

מלך השערים של העונה
| # | שם | מועדון | ש"ז (פ) |
| --- | --- | --- | --- |
| 1 | איראן סרדר אזמון | זניט | 17 (1) |
| 2 | רוסיה ארטיום דזיובה | זניט | 17 (7) |
| ‏3 | רוסיה יבגני לוצנקו | ארסנל | 15 (0) |
| 4 | אוזבקיסטן אלדור שומורודוב | רוסטוב | 11 (0) |
| 5 | קרואטיה ניקולה ולאשיץ' | צסק"א | 12 (2) |
| 6 | רוסיה אלכסיי מירנצ'וק | לוקומוטיב | 12 (5) |
| 7 | רוסיה אלכסנדר סובולב | ספרטק | 11 (2) |
סטטיסטיקה > ממוצע צופים

| № | צופים | אצטדיון | משחק פופולרי |
| --- | --- | --- | --- |
| 1 | 58,639 | גזפרום ארנה | זניט נגד רוסטוב |
| 2 | 55,119 | גזפרום ארנה | זניט נגד ספרטק |
| 3 | 54,078 | גזפרום ארנה | זניט נגד קרסנודאר |
| 4 | 51,463 | גזפרום ארנה | זניט נגד לוקומוטיב |
| 5 | 48,468 | גזפרום ארנה | זניט נגד אחמט |
| 6 | 48,367 | גזפרום ארנה | זניט נגד דינמו |
| 7 | 48,141 | גזפרום ארנה | זניט נגד צסק"א |
| 8 | 46,231 | גזפרום ארנה | זניט נגד טמבוב |
| 9 | 44,434 | אוטקריטיה ארנה | ספרטק נגד צסק"א |
| 10 | 43,598 | גזפרום ארנה | זניט נגד רובין |
| 11 | 43,382 | אוטקריטיה ארנה | ספרטק נגד זניט |
| 12 | 42,431 | גזפרום ארנה | זניט נגד ארסנל |
| 13 | 42,141 | גזפרום ארנה | זניט נגד אופה |
| 14 | 40,432 | רוסטוב ארנה | רוסטוב נגד צסק"א |
| 15 | 35,865 | רוסטוב ארנה | רוסטוב נגד ספרטק |
| 16 | 35,102 | אצטדיון פישט | סוצ'י נגד זניט |
| 17 | 32,177 | אצטדיון קרסנודאר | קרסנודאר נגד סוצ'י |
ראו גם

הגביע הרוסי בכדורגל 2019/2020
עונת 2019/2020 בליגת המשנה הרוסית בכדורגל
הערות שוליים

↑  В Россию возвращается живой футбол, Vesti.ru
↑  Тинькофф РПЛ возобновится 19 июня
↑  ‏ברוסיה אישרו כניסת קהל למשחקים עד 10% מתפוסת האצטדיון, באתר ספורט1, 29 במאי 2020
↑  Стали известны все команды, которые сыграют в РПЛ в сезоне-2019/20
↑  Российский футбольный союз одобрил использование системы видеоассистента рефери (VAR) в новом сезоне РПЛ
↑  בעקבות השיפוץ באצטדיון ספרטק בטמבוב, הנהלת טמבוב אירחה את משחקיה במורדוביה ארנה ובניז'ני נובגורוד.
↑  , premierliga.ru
↑  Роман Шаронов – исполняющий обязанности главного тренера ФК «Рубин»
↑  Казанский "Рубин" возглавил его экс-футболист Роман Шаронов, vesti.ru
↑  Константин Емельянов покидает ФК "Оренбург"
↑  «Оренбург» готов перенести матч с «Сочи». 10 игроков южан заболели ангиной
↑  Ограничение массовых мероприятий в Москве коснется пяти матчей РПЛ, Vesti.ru
↑  חדשות מעודדות: הליגה הרוסית חוזרת ב-21.6, באתר ONE‏, 15 במאי 2020
↑  ברוסיה נוטים לחזור לשחק עם קהל באצטדיונים, באתר ONE‏, 28 במאי 2020
↑  משחק ילדים: 1:10 לסוצ'י בחסות הקורונה, באתר ‏מאקו‏, 20 ביוני 2020
↑  10 משחקני אורנבורג חלו בקורונה, משחק נוסף של הקבוצה בוטל, באתר וואלה, 1 ביולי 2020
1 2  בשל הידבקות ששה משחקני אורנבורג בקורונה ואי יכולתה לשלוח שחקנים למשחק מול קרסנודאר במסגרת מחזור 23, נפסק להם הפסד טכני
1 2  ב-1 ביולי 2020 נפסק הפסד טכני לאורנבורג בעקבות הבידוד שנמצאו בו שחקניה לאור הדבקת 6 משחקני הקבוצה
↑  על פי החלטת אופ"א נאסר על הקבוצה להתמודד במפעלים האירופיים עקב הפרת תקנות אופ"א לתחרות כלכלית הוגנת.
1 2 3  משחק מחזור 29 בין סוצ'י לטמבוב בוטל אחרי שנודע כי תשעה מאנשי קבוצת הכדורגל סוצ'י נמצאו חיוביים לקורונה. לסוצ'י נרשם הפסד טכני בתוצאה 3:0. בעקבות זאת גם משחקה הבא נגד קריליה סובייטוב במחזור 30 לא נערך ונפסק לה הפסד טכני נוסף.
↑  "ОПРЕДЕЛЕНЫ ЛУЧШИЙ ИГРОК, ТРЕНЕР И ГОЛ ИЮЛЯ!". premium.premierliga.ru. ליגת העל הרוסית בכדורגל. 2019-08-01. נבדק ב-2019-08-03.
↑  "ОПРЕДЕЛЕНЫ ЛУЧШИЙ ИГРОК, ТРЕНЕР И ГОЛ АВГУСТА!". premium.premierliga.ru. ליגת העל הרוסית בכדורגל. 2019-09-03. נבדק ב-2019-09-03.
↑  מלכי השערים בליגה הרוסית
↑  Посещаемость матчей Чемпионат России 2019—2020 — Footboom.com, www.footboom.com
פרדריק בל

| --- | --- |

 לידה:  24 במרץ 1975 (בת 49) אנסי, צרפת 
 מדינה:  צרפת 
 תקופת הפעילות:  מ-2000 
 מקום לימודים:  האוניברסיטה של שטרסבורג 
 פרופיל ב-IMDb
 חתימה:   
 
פרדריק בל (בצרפתית: Frédérique Bel; נולדה ב-24 במרץ 1975) היא דוגמנית ושחקנית צרפתייה, ופעילה בולטת למען זכויות האישה.
ביוגרפיה

בל נולדה באנסי ולאחר סיום לימודיה התיכוניים עברה לאלזס, שם למדה ספרות מודרנית באוניברסיטה בשטרסבורג. סיימה תואר בתולדות האומנות והצטרפה לבית הספר למשחק בשטרסבורג. על מנת לשלם את שכר הלימוד, החלה לעבוד כדוגמנית הלבשה תחתונה.
הופעת המשחק הראשונה שלה הייתה בקומדיה "Deuxième vie".
ב-2003 היא שיחקה את מריה ברברה באך בסרט ביוגרפי על יוהאן סבסטיאן באך.
ב-2005 היא שיחקה בסרט "הבובות הרוסיות" לצד אודרי טוטו וססיל דה פרנס.
בשנת 2006 בל גילמה מלכת יופי בסרט "כרטיסים לחלל".
ב-2010 היא שיחקה תפקיד קטן בסרטו של לוק בסון, "הרפתקאותיה המופלאות של אדל". בשנת 2011 שיחק בקומדיה הרומנטית "אמנות האהבה" לצד גספר אוליאל.
בל דיבבה את אמו של ארתור בגרסה המקורית של הסרט ארתור: נקמתו של מלתזאר, ואת בובת הברבי בהפקת הדיבוב הצרפתית לסרט "צעצוע של סיפור 3".
ב-2014 שיחקה בסרט "למה זה מגיע לי" כאחת מארבע בנותיהם של זוג בורגני שמרן. בשנת 2017 שיחקה בסדרה "גמל שלמה".
בשנת 2019 שיחקה בסרט "למה זה מגיע לי 2" ובסרט הקומדיה "חופשה באיביזה".
פינוי חירום

מפונים עוזבים את גלווסטון (אנ'), דרך הכביש המהיר 45, במהלך הגעתה של הוריקן ריטה ב-2005.
פינוי חירום הוא יציאה מיידית או בריחה של אנשים הרחק מאזור שמכיל איום קרוב, איום מתמשך או סכנת חיים או רכוש.
פינוי החירום יכול לנוע מפינוי בניין בקנה מידה קטן עקב סופה או שריפה ועד לפינוי יישובים בגלל שיטפון, מלחמה או שקע ברומטרי מתקרב, במיוחד סופה טרופית. במצבים הכוללים חומרים מסוכנים או זיהום אפשרי, המפונים עלולים להיטהר לפני יציאתם מהשטח המזוהם. תכנון הפינוי הוא היבט חשוב בניהולו של הפינוי, כך שפינוי חירום מהווה רק חלק ממנו. פינוי חרום יכול להתרחש גם כאשר ממשלה מכריזה על מצב חירום.
סיבות לפינוי חירום

פינויים עשויים להתבצע לפני, במהלך או אחרי אסונות כגון:
אסונות טבע
התפרצות געשית של הרי געש
סופות טרופית
שיטפונות
רעידות אדמה
צונאמי
שרפות יער
אסונות תעשייתיים
תאונות כימיות
תאונות גרעיניות
תחבורה
תאונות דרכים
תאונות רכבת
פינוי חירום ממטוסים
שרפות
שרפות תעשייתיות
התקפות צבאיות
פיצוצים
פיגועי טרור
קרבות צבאיים
מלחמה גרעינית
כישלון מבני
פנדמיה
לקריאה נוספת

Gershenfeld, Neil, Mathematical Modelling. OUP, Oxford, 1999.
Hubert Klüpfel, A Cellular Automaton Model for Crowd Movement and Egress Simulation. Dissertation, Universität Duisburg-Essen, 2003.
Stollard, P. and L. Johnson, Eds., "Design against fire: an introduction to fire safety engineering design", London, New York, 1994.
Künzer, L. Myths Of Evacuation in FeuerTRUTZ International 1.2016, p. 8-11
פלייריקס

| --- | --- |

 נתונים כלליים
 סוג:  חברה פרטית
 מייסדים:  דמיטרי בוכמן ואיגור בוכמן
 תקופת הפעילות:  2004, רוסיה רוסיה אירלנד אירלנד – הווה
 מיקום המטה:  דבלין, אירלנד
 ענפי תעשייה:  תעשיית משחקי וידאו 
 מוצרים עיקריים:  משחקי מחשב
 עובדים:  כ-4,000 (2022)
  
 www.playrix.com
 
פלייריקס (באנגלית: Playrix) היא חברה שמפתחת משחקי מחשב. החברה הוקמה בשנת 2004 ברוסיה וכיום המטה שלה ממוקם בדבלין, אירלנד.
מייסדי החברה הם האחים דמיטרי ואיגור בוכמן, שנולדו למשפחה יהודית ביער וולוגדה בצפון רוסיה. הם פיתחו את המשחק הראשון בשנת 2001, ופרסמו את המשחק Discovera באותה שנה. משחק נוסף שפותח בהמשך נתן לאחים הכנסה ממוצעת של 200 דולר בחודש. לקראת שנת 2004, לאחר שפותח משחק נוסף ושומרי מסך, המוצרים נתנו להם הכנסה של 10 אלף דולר בחודש. הם החליטו להקים חברה בעיר וולוגדה בה הם התגוררו ולהעסיק מספר עובדים. בסוף שנת 2007 רווחי החברה היו כ-300 אלף דולר בחודש.
בשנת 2009 הוחלט להפסיק לפתח משחקים למחשבים ולעבור לפיתוח משחקים לסמרטפונים. המשחק הראשון Township פורסם בשנת 2013. תוך שבע שנים הוא הורד 250 מיליון פעמים.
באפריל 2013 מטה החברה עבר לדבלין. החל משנת 2015 מספר משמעותי של מפתחי משחקים של החברה עובדים מרחוק. בשנים 2015–2020 החברה פרסמה משחקים נוספים. היא הגיעה לרווח של 1.5 מיליארד דולר בשנת 2019.
לאחר תחילת מגפת הקורונה החברה הודיעה על גידול משמעותי במכירות וברווחים. המשחק Gardenscapes הגיע ל-190 מיליון הורדות. באותה שנה כל עובדי החברה קיבלו בונוס להתמודדות עם המצב. בשנת 2021 שווי החברה היה כ-8 מיליארד דור והיא הייתה החברה הרביעית בעולם בתחומה עם רווח של 2.1 מיליארד דולר.
הערות שוליים

1 2  Dean Takahashi, Playrix has become Europe’s quiet giant in mobile gaming, VentureBeat, ‏November 23, 2016
↑  "Mobile-Gaming Billionaires Are Buying Rivals Instead of Selling Out". Bloomberg.com (באנגלית). 2019-12-05. נבדק ב-2022-07-07.
↑  Iain Martin, This Russia-Born Billionaire Owns One Of The World’s Largest Game Developers. Amid The Ukraine War, He Navigates A Company In Turmoil, Forbes, ‏March 31, 2022
| --- | --- |
בקרת זהויות :  BnF: cb15651452h (data)  GND: 16340839-7  VIAF: 128280981   WorldCat (עם VIAF): 128280981
פרובקטרוזאורוס

| פרובקטרוזאורוס |
| --- | --- |
 
תקופה
קרטיקון עליון 96–88 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרפודה
סוג:: פרובקטרוזאורוס
שם מדעי
 Probactrosaurus

פרובקטרוזאורוס (שם מדעי: Probactrosaurus; משמעות השם: "לפני בקטרוזאורוס") הוא סוג של דינוזאור צמחוני מהקבוצה דמויי הדרוזאורים, הקרובה להדרוזאוריים בעלי "מקור הברווז". הוא התקיים במזרח אסיה של הקרטיקון העליון לפני 96 עד 88 מיליון שנה מזמננו.
הדינוזאור התגלה בידי משלחת סובייטית-סינית למדבר גובי שבמונגוליה סביב 1960 והוא תואר ב-1967 בידי החוקר הרוסי אנטולי קונסטאנטינוביץ' רוז'דסטוונסקי (Anatoly Konstantinovich Rozhdestvensky). הוא נתן לדינוזאור את שמו עקב הדמיון שלו להדרוזאור בקטרוזאורוס. הסוג כלל רק את המין Probactrosaurus gobiensis, שנקרא על שם הימצאו במדבר גובי. ממצא נוסף של גולגולת שהתגלה במונגוליה ונשלח למוסקבה ובהמשך לבייג'ינג נחשב למין נוסף בסוג אך ב-2002 החוקר דייוויד ב. נורמן ראה בו מין זהה למין המקורי.
הפרובקטרוזאורוס היה אורניתופוד אוכל צמחים באורך מוערך של 5.5 מטרים ומשקל של 1 טון. מבנה הלסתות שלו היה צר מעט ביחס להדרוזאורים האמיתיים, עם לסת תחתונה עמוסה בסוללת שיניים כמו אצל האיגואנודון. היו לו גפיים ארוכות ואגודל דוקרני קטן בבסיס הכפות ששימש להגנה. בעבר הוא השתייך למשפחת האיגואנודוניים אך כיום רואים בו אחד מאבות ההדרוזאורים האמיתיים, הקרוב לסוג אאולמביה.
עקעק ירוק הינדו-סיני

| עקעק ירוק הינדו-סיני |
| --- | --- |
 עקעק ירוק הינדו-סיני
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: עורביים
סוג:: עקעק ירוק
מין:: עקעק ירוק הינדו-סיני
שם מדעי
 Cissa hypoleuca ‏סלבדורי & Giglioli, 1885

עקעק ירוק הינדו-סיני (שם מדעי: Cissa hypoleuca) הוא מין עקעק בינוני בגודלו המשתייך למשפחת העורביים. העקעק הירוק ההינדו-סיני חי ומתרבה באסיה ובעיקר בויינטאנם, סין ותאילנד. לזנים אלה יש טווח מאוד רחב ועקב כך הם לא נחשבים כמין פגיע. למרות העובדה שאוכלוסייתם הולכת וקטנה, הצטמצמותה לא מהירה מספיק כדי להתקרב לקריטריונים של מצב השימור פגיע. גודל האוכלוסייה אינו ידוע אך הוא כנראה נפוץ.הם מטילים בעונת הרבייה 4–6 ביצים. אורכו של העקעק 40 סנטימטרים והוא אוכל כול הניזון ממזונות רבים.
הערות שוליים

↑  עקעק ירוק הינדו-סיני באתר הרשימה האדומה של IUCN
ערך זה הוא קצרמרבנושא עופות. אתם מוזמנים לתרום לוויקיפדיה ו.
פינולה סוויני

| --- | --- |
אין תמונה חופשית
 לידה:  1965 (בת 59 בערך) בלפסט, הממלכה המאוחדת 
 מדינה:  הממלכה המאוחדת 
 השכלה:  אוניברסיטת קולג' בדאבלין  האקדמיה האירית המלכותית למוזיקה 
 השקפה דתית:  הכנסייה הקתולית 
 
פינולה סוויני (Fionnuala Sweeney; נולדה ב-1965) היא עיתונאית, מגישת חדשות וכתבת טלוויזיה אירית בערוץ CNN.
ביוגרפיה

סוויני נולדה בבלפסט. בגיל 12 עברה לדבלין. היא סיימה תואר באנגלית והיסטוריה באוניברסיטת דבלין, ב-1986 החלה לעבוד ברדיו של אירלנד ולאחר מכן החלה לעבוד בטלוויזיה וב-1993 נבחרה להנחות את תחרות האירוויזיון שהתקיימה באירלנד.
לאחר מכן היא עברה לאטלנטה והחלה לעבוד עבור ה-CNN, שם שימשה כמגישת חדשות וכתבת במשרה מלאה. ב-2005 סיקרה במזרח אירופה את תהליך הצטרפותן של מספר מדינות לאיחוד האירופי. ב-2006 היא סיקרה עבור הערוץ מחיפה את מלחמת לבנון השנייה. היא עסקה גם בסיקור מבצע עופרת יצוקה ומספר מערכות בחירות שהתקיימו בישראל.
סוויני זכתה במספר פרסים עבור עבודתה.
הערות שוליים

↑  CNN: We are not biased, Ynetnews, ‏2006-08-21 (באנגלית)
↑
ערך זה הוא קצרמרבנושא אישים. אתם מוזמנים לתרום לוויקיפדיה ו.
פינוי כדור הארץ

| --- | --- |
 סוגה:  עתידנות
 כותבים:  ביל מקליין
 בימוי:  טד שילינגר
 ארץ מקור:  ארצות הברית
 שפות:  אנגלית
 מספר עונות:  2
 מספר פרקים:  7
 הפקה
 מפיק:  ביל מקליין
 מפיקים בפועל:  ברוס דייוויד קליין
 חברת הפקה:  ערוץ נשיונל ג'יאוגרפיק
 עורכים:  וויל גרדינר, ג'ייק קין
 טכניקת צילום:  מצלמה יחידה 
 אורך פרק:  90 דק' 
 שידור
 רשת שידור:  ערוץ נשיונל ג'יאוגרפיק 
 תקופת שידור מקורית:  2 בדצמבר 2012 – 10 במרץ 2014
 קישורים חיצוניים
 אתר רשמי
 דף התוכנית ב-IMDb
 
פינוי כדור הארץ (באנגלית: Evacuate Earth) היא סדרת טלוויזיה דוקומנטרית בשתי עונות בהפקת ערוץ נשיונל ג'יאוגרפיק. הסדרה מציגה תרחישים היפותטיים בהם דרושה התערבות של טכנולוגיה ייחודית או לוגיסטיקה מיוחדת שיצילו את האנושות מהשמדה. הסדרה מציעה, אפוא, ניסוי מחשבתי תוך שימוש בדרמטיזציה של מקרים קיצוניים אך אפשריים בהיבטים סוציולוגיים מחד ומדעיים מאידך.
הסדרה מוצגת באמצעות גרפיקה ממוחשבת לצד הסברים של מומחים בתחומים שונים הקשורים לנושא הפרק. כל פרק מתחיל בהסבר על הנושא והצגת הגורם האפשרי לתרחיש, לאחר מכך את סדר התפתחות המשבר ולבסוף את הפתרון המוצע. המשותף לכל הפתרונות המוצעים הוא ההבנה כי יהיה מדובר למעשה בהישרדות ולא בחיים שגרתיים כמו מלפני האסון.
העונות > עונה 0

עונה זו כוללת סרט תיעודי אחד בו מאוימת האנושות מהתקרבות של כוכב נייטרונים אל עבר כדור הארץ. הסרט בוחן את האפשרות של פינוי האנשים מכדור הארץ, כאשר הממצאים המקדימים מתריעים 75 שנים טרם האסון על-מנת להיערך למסע בין-כוכבי למציאת כוכב לכת דמוי ארץ חדש המתאים להתיישבות. בסרט מוצע פתרון של ספינת חלל דמוית גליל באורך של 25 קילומטר בעלת הנעה של אנרגיה גרעינית וזו מבוססת על הרעיון שהוצע בפרויקט אוריון (אנ'). בתוך ספינת החלל נמצאים מספר קטן של אזרחי העולם (יחסית לכלל אוכלוסיית העולם) שנבחרים בקפידה כדי לבנות עתיד לאנושות בעת ההגעה לפרוקסימה קנטאורי b כעבור 88 שנים.
ראו גם

סיכוני אסון עולמיים
פילאים

| פילאים |
| --- | --- |
 פיל אפריקני
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
אינפרא־מחלקה:: שלייניים
על־סדרה:: אפרותריה
סדרה:: פילאים
שם מדעי
 Proboscidea ‏יליגר, 1811

שחזור של ממותה צמרית
איור של דינותריום
שלד של גומפותריום
פילים אסייתים סרי-לנקים
פִּילָאִים (שם מדעי: Proboscidea) היא סדרה במחלקת היונקים, הכוללת את הפילים ואת קרובי המשפחה שלהם שנכחדו, ובייחוד הממותה והמסטודון. המין החי הגדול ביותר בבני סדרה זו - פיל סוואנה אפריקני (Loxodonta africana) הוא חיית היבשה הגדולה ביותר כיום והפרט הכי גדול שניצוד הגיע למשקל של 12 טון אם כי רוב הפרטים מגיעים רק עד ל-9 טון.
משמעות השם

השם פילאים נוצר מבני משפחת הפיליים, היחידים אשר חיים כיום בסדרה. בעבר נקראו המינים בעלי חדק עקב היותם בעלי אף ארוך המכונה בעברית "חדק".
כיום המילה חדק מזוהה בעיקר עם הפיל. בלשון חז"ל חדק פירושו 'קוץ' הלחם של המילים חד-דק. (ונראה שנכתב בפתח) בכתבי ימי הבינים שימש השם ככינוי לעוקץ או קוץ קטן של בעלי כנף קטנים, ובעברית החדשה איבד את משמעותו המקורית והפך לשם אפיו של הפיל ודומיו אף שאינו לא חד ולא דק.
משמעות השם > מיני הפילים

כיום חיים 3 מיני פילים המשויכים לשני סוגים:
| מין | שם מדעי | תמונה | תפוצה | גובה ממוצע | משקל ממוצע |
| --- | --- | --- | --- | --- | --- |
| פיל אסייתי | Elephas maximus |  |  | ‏ 2.7 מטר | ‏ 5.5 טונות |
| פיל סוואנה אפריקני | Loxodonta africana |  |  | ‏ 3–4 מטר | ‏ 6–9 טונות |
| פיל יער אפריקני | Loxodonta cyclotis |  |  | ‏ 2.4–3 מטר | ‏ 2–4 טונות |
מיון

סדרה פילאים (Proboscidea)
סוג ללא מקור אריתריום (Eritherium) – נכחד
משפחה מריתריומיים (Moeritheriidae) – נכחדה
קבוצה Plesielephantiformes – נכחדה
משפחה בריתריים (Barytheriidae)
משפחה נומידותריים (Numidotheriidae)
משפחה דינותריומיים (Deinotheriidae)
קבוצה Elephantiformes
סוג ללא מקור אריתריאום (Eritreum) – נכחד
משפחה המימסטודוניים (Hemimastodontidae) – נכחדה
משפחה פיומיים (Phiomiidae) – נכחדה
משפחה פלאומסטודונטיים (Palaeomastodontidae) – נכחדה
קבוצה Elephantimorpha
משפחה ממוטיים (Mammutidae) – נכחדה
קבוצה Elephantida
משפחה גומפותריומיים (Gomphotheriidae) – נכחדה
על-משפחה Elephantoidea
משפחה אננקידיים (Anancidae) – נכחדה
משפחה סטגודוניים (Stegodontidae) – נכחדה
משפחה פיליים (Elephantidae) – בה כל המינים החיים כיום
הערות שוליים

↑  מילון בעלי חיים: נכר (תשל"ב), 1972, באתר האקדמיה ללשון העברית
↑  עירובין קב החדקין שבפרצה
↑  הפיל הגדול ביותר שתועד הגיע למשקל של 12.2 טון
| --- | --- |
בקרת זהויות :  NLI: 987007538608205171  BnF: cb12098710g (data)  GND: 4309738-8  LCCN: sh85107115  NDL: 00577242  NKC: ph119188
עקום 25519

בקריפטוגרפיה, עקום 25519 (באנגלית: Curve25519) הוא כינוי לעקום אליפטי מסוים המיועד לשימוש ביחד עם פונקציית דיפי-הלמן בעקום אליפטי (בקיצור ECDH), כחלק מפרוטוקול שיתוף מפתח המבוסס על דיפי-הלמן. העקום מספק ביטחון ברמה של 128 סיביות (גודל מפתח של 256 סיביות) ומהירות ביצוע גבוהה במיוחד. זהו אחד מהעקומים המהירים ביותר הקיימים כיום, הוא אינו מוגן בפטנט וקוד הייחוס שלו הוא נחלת הכלל.
העקום פופולרי מאוד כיום ונמצא בשימוש מעשי נרחב ביישומי אבטחה רבים, במיוחד באבטחת מסרים מיידיים. עקום 25519 פותח ב-2005 על ידי דניאל ברנשטיין שקרא לו בתחילה פונקציית DH. מאוחר יותר הציע לקרוא לעקום בשם זה בשל מבנהו המסתמך על המספר הראשוני  2^{255}-19 ופונקציית דיפי הלמן נקראה X25519 בהתאם.
יתרונות עקום 25519 הם:
מהירות מאוד גבוהה על מגוון מעבדים נפוצים.
הגנה מפני התקפת תיזמון. פעולות הכפל והחיבור צורכות זמן קבוע.
מפתחות סודיים ומפתחות ציבוריים קצרים, רק 32 בתים (256 סיביות).
אימות מפתח מיותר. אין צורך לוודא שהמפתח תקף.
מימוש קצר בתוכנה.
מבנה מתמטי

העקום Curve25519 הוא עקום מונטגומרי מעל ההרחבה הריבועית של השדה הראשוני המוגדר על ידי המספר הראשוני  2^{255}-19 יחד עם נקודת בסיס קבועה  x=9 ונוסחתו היא:
פרוטוקול דיפי הלמן בעקום זה משתמש בגרסה "דחוסה", שבה מתייחסים רק לקואורדינטה  x של הנקודה, מה שמאפשר להשתמש באלגוריתם סולם מונטגומרי (המתואר להלן) כדי לבצע כפל נקודות בעקום תוך שימוש במה שקרוי קוארודינטות פרויקטיביות. עקום זה הוא גרסה מפותלת של עקום אליפטי ממשפחת עקומי אדוארד שהם עקומים אליפטיים מיוחדים הנקראים על שם המתמטיקאי הרולד אדוארד שחקר אותם ב-2007. עקום אדוארד מפותל מעל השדה  \mathbb {K}  שהמציין שלו אינו 2 הוא מישור אפיני המוגדר על ידי המשוואה:
כאשר  a ו- d הם אלמנטים שונים של  \mathbb {K} . אם  a=1 מתקבל עקום אדוארד. עקום זה שקול בירציונלית לעקום מונטגומרי שהוא סוג אחר של עקום אליפטי שהיתרון שלו הוא ביכולת לבצע חישובי כפל וחיבור נקודות ביעילות בייצוג פרויקטיבי. בשיטה זו הנקודה  P=(x,y) מיוצגת על ידי  (X:Z) כאשר  x=X/Z (לדוגמה יכול להיות  Z=1). בשיטת ייצוג זו הנקודה מאבדת מידע בשל העובדה שהקואורדינטה  y אינה משתתפת בחישובים לכן לא יהיה הבדל בין  P ל- -P, אך יתרונה הוא בכך שכפל נקודות הופך להיות קל ולצורך חישובי דיפי-הלמן צריך רק את הקואורדינטה  x.
מבנה מתמטי > נוסחת חיבור וכפל של מונטגומרי

לפי נוסחת מונטגומרי נדרשים בדיוק 4 ריבועים, כפל אחד ב- (A-2)/4, בנוסף ל-5 פעולות כפל נוספות ו-8 פעולות חיבור/חיסור. האלגוריתם פועל כדלהלן. בהינתן מספר ראשוני  p\geq 5 ושלם  A כך ש- A^{2}-4 אינו מספר ריבועי מודולו  p. ויהי  E:y^{2}=x^{3}+Ax^{2}+x עקום אליפטי מעל השדה  F_{p}. יהי  X:E(F_{p^{2}})\rightarrow \{{\mathcal {O}}\}\cup F_{p^{2}} כדלהלן:  X({\mathcal {O}})={\mathcal {O}},X(x,y)=x (הסמל  {\mathcal {O}} מייצג את הנקודה באינסוף). בהינתן  x,z\in F_{p} כאשר  (x,z)\neq (0,0) השוויון הבא מתקיים:
אז  X(2Q)=x_{2}/z_{2} עבור כל  Q\in E(F_{p^{2}}) כך שמתקיים  X(Q)=x/z.
כאן הביטוי  x/z פירושו המנה של  x ו- z בשדה  F_{p} אם  z\neq 0. אם  x=0 התוצאה היא  {\mathcal {O}} וכן אם  x=z=0 התוצאה אינה מוגדרת.
פונקציית דיפי-הלמן

בעקום 25519 לכל משתמש מפתח סודי באורך 32 בתים ומפתח ציבורי באורך 32 בתים. כל זוג משתמשים משתפים "סוד" באורך 32 בתים שממנו הם יכולים לייצר מפתחות לאימות והצפנה של חילופי המסרים ביניהם. העקום 25519 ונקודת הבסיס 9 הם פרמטרים ציבוריים וידועים לכל, כולל למתקיפה פוטנציאלית. המפתח הפרטי של אליס הוא השלם  a שיכול להיות כל מחרוזת אקראית של 32 בתים והמפתח הפרטי של בוב הוא  b. אליס שולחת לבוב את המפתח הציבורי שלה  {\text{Curve}}25519(a,9). הפונקציה  {\text{Curve}}25519 מקבלת שלם כלשהו  n ונקודה  Q בעקום 25519 ומחזירה את  nQ. בוב שולח לאליס את המפתח הציבורי שלו  {\text{Curve}}25519(b,9). הסוד המשותף הוא:
במילים, הסוד המשותף מתקבל מהכפלת הסוד הפרטי של כל משתמש במפתח הציבורי של המשתמש השני. הרעיון כאן הוא שהמשתמשים אינם חושפים את הסודות שלהם, תחת זאת הם מכפילים את הסודות בנקודה הקבועה ושולחים את התוצאה ברשת האינטרנט. ניסיון לנחש את השלם שאיתו בוצע כפל סקלרי של נקודה קבועה כלשהי בעקום קשה מאוד והוא נחשב לבעיה מתמטית קשה הנקראת "בעיית הלוגריתם הבדיד בעקום אליפטי". ניסיון לנחש את הסוד המשותף מתוך שני המפתחות הציבוריים נקרא בעיית דיפי-הלמן בעקום אליפטי וגם היא נחשבת כבעיה קשה, אם כי אין הוכחה שהיא קשה לפחות כבעיית הלוגריתם הבדיד. בדרך כלל מהסוד המשותף גוזרים מפתחות הצפנה ואימות באמצעות פונקציית גיבוב קריפטוגרפית.
עקום 25519 נבנה כך שיהיה עמיד נגד מספר מלכודות הנובעות מאופן היישום שלו בפועל. העקום עמיד נגד התקפת תיזמון, הוא יכול לקבל כל מחרוזת באורך 32 בתים כמפתח ציבורי תקף ואינו דורש אימות.